ΠΕΡΙΕΧΟΜΕΝΑ
ΑΠΟΦΑΣΕΙΣ
«Εκπαίδευση Πυροσβεστών Πενταετούς Υποχρέωσης επιτυχόντων-επιλαχόντων της παρ. 3 του
άρθρου 15 του ν. 3938/2011 (Α’ 61)».
Μεταβίβαση αρμοδιοτήτων σε Αντιπεριφερειάρχη της Περιφέρειας Αττικής.
ΑΠΟΦΑΣΕΙΣ
Αριθμ. 16109 οικ. Φ. 109.1
(1)
«Εκπαίδευση Πυροσβεστών Πενταετούς Υποχρέωσης επιτυχόντων-επιλαχόντων της παρ. 3 του
άρθρου 15 του ν. 3938/2011 (Α’ 61)».
Ο ΥΠΟΥΡΓΟΣ ΠΡΟΣΤΑΣΙΑΣ ΤΟΥ ΠΟΛΙΤΗ
Έχοντας υπόψη:
1. Τις διατάξεις:
α. Της παρ. 4 του άρθρου 22 του ν. 4579/2018 «Υποχρεώσεις αερομεταφορέων σχετικά με τα αρχεία επιβατών-
προσαρμογή της νομοθεσίας στην Οδηγία (ΕΕ) 2016/681
και άλλες διατάξεις» (Α’ 201).
β. Του άρθρου 15 του ν. 3938/2011 «Σύσταση Γραφείου
Αντιμετώπισης Περιστατικών Αυθαιρεσίας στο Υπουργείο Προστασίας του Πολίτη και άλλες διατάξεις.» (Α’61).
γ. Του άρθρου 98 του ν. 4249/2014 «Αναδιοργάνωση
της Ελληνικής Αστυνομίας, του Πυροσβεστικού Σώματος
και της Γενικής Γραμματείας Πολιτικής Προστασίας, αναβάθμιση Υπηρεσιών του Υπουργείου Δημόσιας Τάξης και
Προστασίας του Πολίτη και ρύθμιση λοιπών θεμάτων
αρμοδιότητας Υπουργείου Δημόσιας Τάξης και Προστασίας του Πολίτη και άλλες διατάξεις» (Α’ 73).
δ. Του άρθρου 253 του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις.» (Α’ 70).
ε. Του άρθρου 18 και 19 του ν. 4647/2019 «Κατεπείγουσες ρυθμίσεις αρμοδιότητας των Υπουργείων Υγείας,
Εσωτερικών, Εργασίας και Κοινωνικών Υποθέσεων και
άλλες διατάξεις» (Α’ 204).
στ. Του άρθρου 90 του Κώδικα που κυρώθηκε με το
άρθρο πρώτο του π.δ/τος 63/2005 «Κωδικοποίηση της
νομοθεσίας για την Κυβέρνηση και τα κυβερνητικά όργανα» (Α’ 98).
ζ. Του π.δ 101/2012 «Υπαγωγή του Πυροσβεστικού
Σώματος στη Γενική Γραμματεία Πολιτικής Προστασίας
του Υπουργείου Δημόσιας Τάξης και Προστασίας του
Πολίτη και τροποποίηση του π.δ. 215/2007» (Α’ 167).
η. Του π.δ. 86/2018 «Ανασύσταση του Υπουργείου Δημόσιας Τάξης και Προστασίας του Πολίτη και μετονομα-
σία του σε Υπουργείο Προστασίας του Πολίτη» (Α’ 159).
θ. Του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
ι. Του π.δ. 83/2019 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (Α’ 121).
ια. Του π.δ. 37/2020 «Διορισμός Υφυπουργού Προστασίας του Πολίτη»(Α’ 65).
2. Την υπ’ αριθ. πρωτ. 15850 οικ.Φ.300.2/16-03-2020
απόφαση Υπουργού Προστασίας του Πολίτη «Διορισμός
εκατόν ογδόντα (180) επιτυχόντων - επιλαχόντων υποψηφίων της κατηγορίας πυροσβεστών εποχικής απασχό-
λησης ως Πυροσβεστών Πενταετούς Υποχρέωσης στο
Πυροσβεστικό Σώμα» (Γ’ 316). (ΑΔΑ:625746ΜΤΛΒ-3ΚΘ).
3. Την υπ’ αριθ. πρωτ. 8000/1/2020/23-α΄/20-3-2020 εισήγηση της Διεύθυνσης Δημοσιονομικής Διαχείρισης της
Γενικής Διεύθυνσης Οικονομικών και Επιτελικού Σχεδιασμού του Υπουργείου Προστασίας του Πολίτη από την
οποία προκύπτει ότι δεν προκαλείται δαπάνη, σε βάρος του
Προϋπολογισμού Εξόδων (Π/Υ) του Ε.Φ. 1047.202.0000000
«Γενική Γραμματεία Πολιτικής Προστασίας» αποφασίζουμε:
Άρθρο 1
Τόπος εκπαίδευσης
1. Ως τόπος πραγματοποίησης της εκπαίδευσης των
Πυροσβεστών Πενταετούς Υποχρέωσης, επιτυχόντωνεπιλαχόντων της παρ. 3 του άρθρου 15 του ν. 3938/2011
(Α’ 61), ορίζονται οι Πυροσβεστικές Υπηρεσίες και τα
Πυροσβεστικά Κλιμάκια, στα οποία τοποθετούνται μετά
την πρόσληψή τους βάσει των οριζομένων στο εδάφιο
δ’ της παρ. 10 του άρθρου 15 του ν. 3938/2011 (Α’ 61).
2. Με απόφαση Αρχηγού Π.Σ. καθορίζονται οι Πυροσβεστικές Υπηρεσίες και τα Πυροσβεστικά Κλιμάκια που
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Απριλίου 2020
ΤΕΥΧΟΣ  ΔΕΥΤΕΡΟ
Αρ. Φύλλου 1205
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1205/07.04.2020
λειτουργούν ως παραρτήματα της Πυροσβεστικής Ακαδημίας/Σχολή Επιμόρφωσης και Μετεκπαίδευσης, χώροι
εκπαίδευσης για τους εν λόγω Πυροσβέστες Πενταετούς
Υποχρέωσης.
Άρθρο 2
Χρόνος εκπαίδευσης
1. Η εκπαίδευση στην οποία υποβάλλονται οι Πυροσβέστες Πενταετούς Υποχρέωσης είναι θεωρητική και
πρακτική, πραγματοποιείται εξ ολοκλήρου στους χώρους εκπαίδευσης του άρθρου 1 και διαρκεί έως δύο
(2) μήνες.
2. Πυροσβέστης Πενταετούς Υποχρέωσης ο οποίος
κατά την διάρκεια της εκπαιδευτικής περιόδου απουσιάζει αυθαίρετα περισσότερο από πέντε (5) ημέρες συ-
νέχεια ή τμηματικά, αποκλείεται από τη συνέχιση της
φοίτησης και αποβάλλεται με απόφαση του Αρχηγού
του Πυροσβεστικού Σώματος.
3. Πυροσβέστης Πενταετούς Υποχρέωσης, ο οποίος θα
απουσιάσει από την εκπαίδευση, συνέχεια ή τμηματικά,
για λόγους υγείας ή ανωτέρας βίας ή ειδικά για τις Πυροσβέστριες Πενταετούς Υποχρέωσης λόγω κύησης, για
χρονικό διάστημα μεγαλύτερο από το 1/3 της συνολικής
εκπαίδευσης, διακόπτεται η φοίτηση του και επανέρχεται
για την ολοκλήρωση της εκπαίδευσης σε τόπο, χρόνο και
με διαδικασία που ορίζεται με απόφαση του Αρχηγού
του Πυροσβεστικού Σώματος.
Άρθρο 3
Εκπαιδευτικά προγράμματαΔιδασκόμενα μαθήματα
1. Τα εκπαιδευτικά προγράμματα για τους Πυροσβέστες Πενταετούς Υποχρέωσης καθορίζονται από το
αρμόδιο γραφείο της Πυροσβεστικής Ακαδημίας. Την
ευθύνη και την εποπτεία της πραγματοποιούμενης
εκπαίδευσης έχουν οι Διοικητές των Υπηρεσιών και οι
Προϊστάμενοι των Κλιμακίων, που λειτουργούν ως χώροι
εκπαίδευσης.
2. Τα διδασκόμενα μαθήματα είναι τα ακόλουθα:
α) 1. Πυροσβεστική Νομοθεσία.
2. Πυροσβεστική Τέχνη.
3. Κανονισμός Ασκήσεων (Θεωρητικά - Πρακτικά)
4. Μηχανολογία αυτοκινήτου (Θεωρητικά - Οδήγηση
αυτοκινήτου - Χειρισμός)
5. Στοιχεία Οικοδομικής
6. Στοιχεία Χημείας
7. Στοιχεία Φυσικής
Τα ανωτέρω μαθήματα εξετάζονται γραπτώς, πλην του
πρακτικού μέρους του Κανονισμού Ασκήσεων και της
Οδήγησης και του Χειρισμού Αυτοκινήτου για τα οποία
προβλέπεται πρακτική εξέταση,
β) 1. Διασώσεις
2. Ηλεκτρικές εγκαταστάσεις - Εγκαταστάσεις κεντρικής θέρμανσης - Ανελκυστήρες.
3. Υγιεινή - Α’ Βοήθειες
4. Σωματική Αγωγή - Αθλητισμός
Στα προαναφερόμενα μαθήματα οι υποψήφιοι υποβάλλονται σε πρακτική εξέταση.
3. Πλέον των ανωτέρω είναι δυνατή η διδασκαλία άλλων θεματικών ενοτήτων συναφών με τις δραστηριότη-
τες και τα αντικείμενα του Πυροσβεστικού Σώματος με
τη μορφή διαλέξεων.
Άρθρο 4
Διαδικασία αξιολόγησης
1. Με το πέρας της εκπαίδευσης οι Πυροσβέστες Πενταετούς Υποχρέωσης υποβάλλονται σε γραπτή και πρα-
κτική εξέταση, ανάλογα με το είδος της εξέτασης που
προβλέπεται για κάθε διδασκόμενο μάθημα σύμφωνα
με την παρ. 2 του άρθρου 3 της παρούσης.
Η γραπτή εξέταση πραγματοποιείται σε χρόνο ενενήντα (90) λεπτών, με τη μέθοδο των ερωτημάτων πολ-
λαπλών επιλογών (multiple choice) αποτελούμενη από
εξήντα (60) ερωτήσεις-θέματα. Η κάθε σωστή απάντηση
στις ερωτήσεις βαθμολογείται με μία (1) μονάδα και ο
υποψήφιος θα πρέπει να συγκεντρώσει τουλάχιστον είκοσι (20) μονάδες για να θεωρηθεί επιτυχής η γραπτή
εξέταση. Τα θέματα και οι απαντήσεις τους συντάσσονται από πενταμελή επιτροπή που συγκροτείται με
απόφαση του Διοικητή της Πυροσβεστικής Ακαδημίας,
από αντίστοιχους καθηγητές αυτής. Η γραπτή εξέταση
πραγματοποιείται στα κατά τόπους παραρτήματα της
Πυροσβεστικής Ακαδημίας και τα γραπτά αποστέλλονται στην Πυροσβεστική Ακαδημία για βαθμολόγηση
από την πενταμελή επιτροπή σύνταξης των θεμάτων.
Η εξέταση στην πρακτική εκπαίδευση θα γίνει στις
αντίστοιχες Πυροσβεστικές Υπηρεσίες, οι οποίες έχουν
οριστεί με την απόφαση Αρχηγού της παρ. 2 του άρθρου 1 και θα αφορά και τους εκπαιδευόμενους στα
Πυροσβεστικά Κλιμάκια υπαγωγής τους. Στην πρακτική
εκπαίδευση οι Πυροσβέστες Πενταετούς Υποχρέωσης
εξετάζονται από τριμελή επιτροπή, η οποία συγκροτείται
με απόφαση του Διοικητή της οικείας ΠΕ.ΠΥ.Δ. και αποτελείται από τον Διοικητή ή Υποδιοικητή της Πυροσβεστι-
κής Υπηρεσίας ή τον Προϊστάμενο του Πυροσβεστικού
Κλιμακίου που λειτουργούν ως χώροι εκπαίδευσης, τον
Προϊστάμενο κινήσεως ή τον αναπληρωτή αυτού, καθώς
και έναν Αξιωματικό ή Υπαξιωματικό της οικείας ΔΙ.Π.Υ.Ν.
Η κλίμακα βαθμολόγησης θα είναι μηδέν (0) ως τριάντα
(30) και ο υποψήφιος θα πρέπει να συγκεντρώσει τουλάχιστον δέκα (10) μονάδες για να θεωρηθεί επιτυχής η
πρακτική εξέταση.
2. Η συνολική βαθμολογία των εκπαιδευόμενων προκύπτει από το άθροισμα της επιμέρους βαθμολογίας
που συγκεντρώνουν στην γραπτή και πρακτική εξέταση.
Θεωρείται ότι ολοκλήρωσαν επιτυχώς την εκπαίδευση
όσοι συγκεντρώνουν τουλάχιστον σαράντα πέντε (45)
μονάδες και στα δύο είδη εξέτασης ενώ όσοι συγκεντρώνουν λιγότερες από σαράντα πέντε (45) μονάδες
θεωρούνται ότι απέτυχαν στην εκπαίδευση.
3. Ενστάσεις για το αποτέλεσμα της εξέτασης δεν γίνονται δεκτές. Με το πέρας της διαδικασίας και για την
κατάταξη των υποψηφίων κατά σειρά με βάση την τελική
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1205/07.04.2020
βαθμολογία τους η ανωτέρω πενταμελής επιτροπή της
Πυροσβεστικής Ακαδημίας συντάσσει πίνακες επιτυχόντων και αποτυχόντων, τους οποίους υποβάλλει στο
γραφείο εκπαίδευσης της Πυροσβεστικής Ακαδημίας.
4. Ο πίνακας των επιτυχόντων κυρώνεται με απόφαση
του Αρχηγού του Πυροσβεστικού Σώματος. Με απόφαση
του Αρχηγού του Πυροσβεστικού Σώματος αποβάλλονται από την εκπαίδευση όσοι απέτυχαν σε αυτήν.
5. Σε περίπτωση απουσίας Πυροσβέστη Πενταετούς Υποχρέωσης από τη διαδικασία εξέτασης για λόγους υγείας
η ανωτέρας βίας, η εξέταση του πραγματοποιείται μόλις
παύσει το κώλυμα, σε χρόνο που ορίζει ο Διοικητής της Πυροσβεστικής Ακαδημίας αφού εξετάσει και διαπιστώσει τη
βασιμότητα του κωλύματος που συνιστά λόγο εξαίρεσης.
Άρθρο 5
Καθορισμός σειράς αποφοίτησης
Η σειρά αρχαιότητας των Πυροσβεστών Πενταετούς
Υποχρέωσης καθορίζεται, με βάση τη σειρά αποφοίτησης
τους από τη Πυροσβεστική Ακαδημία, όπως αυτή προκύπτει από τη βαθμολογία τους στην γραπτή και στην πρα-
κτική εξέταση. Σε περίπτωση ισοβαθμίας, αρχαιότερος
είναι αυτός που συγκεντρώνει μεγαλύτερη βαθμολογία
στην Πυροσβεστική Τέχνη, σε νέα ισοβαθμία στη Χημεία
και σε περίπτωση νέας ισοβαθμίας στην Πυροσβεστική
Νομοθεσία. Αν προκύψει και νέα ισοβαθμία, προηγείται
ο έχων την μεγαλύτερη προϋπηρεσία και σε περίπτωση
νέας ισοβαθμίας η αρχαιότητα προκύπτει από κλήρωση,
η οποία πραγματοποιείται από τον Διοικητή της Πυροσβεστικής Ακαδημίας, παρουσία των ενδιαφερομένων.
Άρθρο 6
Λοιπά ρυθμιζόμενα θέματα
1. Στους εκπαιδευόμενους πυροσβέστες πενταετούς
υποχρέωσης δεν παρέχεται σίτιση.
2. Η ημερομηνία έναρξης της εκπαίδευσης ορίζεται
με διαταγή του Υπαρχηγού. Με την ίδια διαταγή ειδοποιούνται οι Πυροσβέστες Πενταετούς Υποχρέωσης να
μεταβούν στις Υπηρεσίες ή στα Κλιμάκια, στις οποίες θα
πραγματοποιηθεί η εκπαίδευση τους.
3. Οι Πυροσβέστες Πενταετούς Υποχρέωσης κατά τη
φοίτησή τους, υπάγονται στις σχετικές με τη πειθαρχία
διατάξεις των νόμων και κανονισμών που διέπουν το
πυροσβεστικό προσωπικό του Πυροσβεστικού Σώματος.
Οι ποινές που μπορεί να επιβληθούν είναι οι προβλεπόμενες από το π.δ. 210/1992 (Α’ 99) και το ν.δ. 935/1971
(Α’ 149), εκτός από την ποινή της αργίας η οποία δεν
επιβάλλεται στους σπουδαστές.
Άρθρο 7
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 26 Μαρτίου 2020
Ο Υπουργός
ΜΙΧΑΗΛ ΧΡΥΣΟΧΟΪΔΗΣ
Αριθμ.  233476
(2)
Μεταβίβαση αρμοδιοτήτων σε Αντιπεριφερειάρχη
της Περιφέρειας Αττικής.
Ο ΠΕΡΙΦΕΡΕΙΑΡΧΗΣ ΑΤΤΙΚΗΣ
Έχοντας υπόψη:
1. Τις διατάξεις των άρθρων 3, 113, 114, 159, 160 και
186 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης -Πρόγραμμα
Καλλικράτης» (ΦΕΚ 87/Α’/2010), όπως ισχύουν.
2. Τις διατάξεις του άρθρου 9 του ν. 2690/1999 περί
κύρωσης του Κώδικα Διοικητικής Διαδικασίας (ΦΕΚ 45/
Α’/1999), όπως ισχύουν.
3. Την με αριθμ. πρωτ. 37419/13479/8-5-2018 απόφαση του Συντονιστή Αποκεντρωμένης Διοίκησης Αττικής
(ΦΕΚ 1661/τ.Β’/11-5-2018), με την οποία εγκρίθηκε η
121/2018 απόφαση του Περιφερειακού Συμβουλίου Περιφέρειας Αττικής περί τροποποίησης - επικαιροποίησης
του «Οργανισμού Εσωτερικής Υπηρεσίας της Περιφέρειας Αττικής».
4. Την αρ. 616/2019 απόφαση του Πολυμελούς Πρωτοδικείου Αθηνών με την οποία ανακηρύχθηκε ο Πε-
ριφερειάρχης και οι Περιφερειακοί Σύμβουλοι της Περιφέρειας Αττικής για την περίοδο από 1-9-2019 έως
31-12-2023.
5. Το από 29-8-2019 Πρωτόκολλο Ορκωμοσίας της
νέας περιφερειακής αρχής.
6. Την με αριθμ. πρωτ. 696452/5-11-2019 απόφαση του
Περιφερειάρχη Αττικής «Ορισμός Θεματικών Αντιπεριφερειαρχών» (ΦΕΚ 930/τ.ΥΟΔΔ/5-11-2019).
7. Την με αριθμ. πρωτ. 722070/12-11-2019 απόφαση
του Περιφερειάρχη Αττικής περί ανάθεσης και μεταβίβασης αρμοδιοτήτων σε Αντιπεριφερειάρχες, Περιφε-
ρειακούς Συμβούλους και στον Εκτελεστικό Γραμματέα
της Περιφέρειας Αττικής όπως τροποποιήθηκε -συμπληρώθηκε με τις αριθμ. πρωτ. 37707/16-1-2020 και αριθμ.
πρωτ. 200305/11-3-2020 αποφάσεις του Περιφερειάρχη Αττικής και ισχύει (ΦΕΚ 4258/τ. Β΄/20-11-2019 - ΦΕΚ
209/τ.Β΄/3-2-2020 - ΦΕΚ 906/τ.Β΄/17-3-2020).
8. Την ανάγκη ταχύτερης και εύρυθμης λειτουργίας
των υπηρεσιών της Περιφέρειας Αττικής καθώς και της
απρόσκοπτης εξυπηρέτησης των πολιτών.
9. Το γεγονός ότι από τις διατάξεις της παρούσας απόφασης δεν προκύπτει επιπλέον δαπάνη που θα βαρύνει
τις πιστώσεις του προϋπολογισμού Περιφέρειας Αττικής,
αποφασίζουμε:
Μεταβιβάζουμε στην Αντιπεριφερειάρχη, για θέματα
Ηλεκτρονικής Διακυβέρνησης, Κουρή Μαρία του Γεωργίου, πέραν των αρμοδιοτήτων που της έχουν ήδη με-
ταβιβασθεί με την αριθ. πρωτ. 722070/12-11-2019 απόφαση, την άσκηση των αρμοδιοτήτων της Διεύθυνσης
Τεχνολογιών Πληροφορικής και Επικοινωνιών (Τ.Π.Ε.),
όπως προβλέπονται στο άρθρο 32 του «Οργανισμού
Εσωτερικής Υπηρεσίας της Περιφέρειας Αττικής», καθώς
και λοιπών αρμοδιοτήτων που ασκούνται από την ως άνω
αναφερόμενη Δ/νση δυνάμει των κείμενων διατάξεων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1205/07.04.2020
Η με αριθ. πρωτ. 722070/12-11-2019 απόφαση, όπως
έχει τροποποιηθεί - συμπληρωθεί, διατηρείται σε ισχύ
(ΦΕΚ 4258/τ. Β΄/20-11-2019 - ΦΕΚ 209/τ.Β΄/3-2-2020ΦΕΚ 906/τ.Β΄/17-3-2020).
Η απόφαση αυτή ισχύει από τη δημοσίευσή της.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 27 Μαρτίου 2020
Ο Περιφερειάρχης
ΓΕΩΡΓΙΟΣ ΠΑΤΟΥΛΗΣ

[Source: 20200201205.pdf | Tokens: 12630]